Mokymai pradedantiesiems medžioklinių šunų vedliams

2014 m. vasario 8, 15 ir 21 d. (šeštadieniais) Lietuvos medžiotojų ir žvejų draugija rengia mokymus pradedantiems medžioklinių šunų vedliams. Jie vyks Draugijos patalpose M. Šleževičiaus g. 15, Vilniuje.
Mokymų pradžia 10.00 val., pabaiga 16.00 val.

Medžioklinių šunų vedlių rengimas tebėra silpna mūsų medžiotojų rengimo grandis. Medžiotojui pirmą kartą įsigijus šunį ir rengiant jį medžioklei, iškyla daugybė klausimų, o specializuotos lietuviškos literatūros apie medžioklinių šunų priežiūrą, rengimą ir kultūringą naudojimą medžioklėje labai maža. Todėl Draugija pradeda seriją mokymų šia tema įvairiuose Lietuvos regionuose. 

Mokymo programa parengta vadovaujantis Vidurio Europos šalių medžioklinių šunų vedlių rengimo tradicijomis ir metodikomis. Mokymų metu klausytojai bus supažindinami su bendraisiais medžioklinių šunų rengimo medžioklei ir medžioklinių šunų vedlių pasiruošimo tam darbui principais, bet nebus gilinamasi į atskirų šunų grupių ar veislių rengimo ir naudojimo specifiką. Mokymų lektoriai: E. Tijušas, V. Lakneris, A. Kuleša, V. Tamošiūnas. 

Mokymų kaina – 100 Lt (į kainą įskaičiuoti pietūs). Norinčius dalyvauti mokymuose prašome registruotis el. p. lmzdkinologija@gmail.com ir pervesti pinigus Lietuvos medžiotojų ir žvejų draugijai, į. k. 191904126 AB SEB bankas, a. s. LT 61 7044 0600 0030 3968. 
Registruojantis prašome nurodyti vardą, pavardę, telefoną ir el. paštą. Registracija vyks iki 2014 m. vasario 1 d. 

Informacija: LMŽD kinologas Vytautas Tamošiūnas, mob. 8 662 14 095.                                                                                    [image: image1.jpg]



                     MOKYMŲ PRADEDANTIESIEMS MEDŽIOKLINIŲ ŠUNŲ VEDLIAMS PROGRAMA

1. Įvadas;

2. Šuns anatominiai ir fiziologiniai ypatumai.

3. Šuniuko pasirinkimas;

4. Atvykimas į naujus namus;

5. Šuniukas namuose;

6. Inventorius, reikalingas šuns priežiūrai ir rengimui;

          Šuns amžius nuo 2 iki 6 mėnesių

7. Maisto velkės;

8. Pirminis mokymas aportuoti; 

9. Darbas su „meškere“;
10. Pirmas šūvis;

11. Pratinimas prie vandens;

12. Pavadėlis ir antkaklis;

13. Komanda „Greta“;
14. Komanda „Sėdėti“;
15. Komanda „Gulėti“; 

16. Komanda „Pas mane“;
17. Komanda „Pasilik“;
18. Lojimas pagal komanda prieš šėrimą;
         Šuns amžius nuo 7 mėnesių

19. Aportavimas;

20. Velkės; 

21. Kraujo pėdsakas; 

22. Medžioklėje varant;

23. Medžiotojų linijoje;

24. Po bokšteliu;

25. Medžioklėje sėlinant;

26. Sužeistų žvėrių ir paukščių paieška;

27. Vandens paukščių medžioklėje;

28. Laukų paukščių medžioklėje;

29. Medžiotojo ir šuns elgesio kultūra medžioklėje ir tarp žmonių;

30. Medžioklinių šunų bandymai;

31. Medžioklinių šunų parodos;

32. Šunų veisimo fiziologiniai ypatumai.

